**СЛУЖБЕНИМ ЛИЦИМА НА УТАКМИЦАМА МЛАЂИХ КАТЕГОРИЈА КС БЕОГРАДА**

Поштовани,

Пре свега, надамо се да сте сви здраво те да ће тако и остати. Захваљујемо Вам се на преданом ангажовању на утакмицама МК и одговорности коју већина вас показује.

Нажалост, морамо да приметимо и неке озбиљне неправилности које мањи број вас чини. Како би већински одговоран однос заштитили и валоризовали, дужни смо да упозоримо на следеће:

* **ДЕЛЕГАТИ НА УТАКМИЦАМА МК СУ ДУЖНИ ДА СЕ ПРИДРЖАВАЈУ КОВИД ПРОТОКОЛА И ДА СПРОВОДЕ СВЕ НЕОПХОДНЕ МЕРЕ ИЗ ПРОТОКОЛА НА УТАКМИЦАМА (мерење температуре, ношење маски, неопходна документација уз делегатски извештај и др.)**
* **ДЕЛЕГАТИ СУ ДУЖНИ ДА СВЕ НЕПРАВИЛНОСТИ НАПИШУ У ИЗВЕШТАЈУ ДЕЛЕГАТА. ОВО СЕ ОДНОСИ И НА ПОНАШАЊЕ СУДИЈА**
* **СУДИЈЕ СУ ДУЖНЕ ДА СВОЈЕ ОБАВЕЗЕ ИЗВРШАВАЈУ У СКЛАДУ СА КОДЕКСИМА ПОНАШАЊА. ОВО ПОДРАЗУМЕВА ПОРЕД ОСТАЛОГ МАКСИМАЛНУ ОДГОВОРНОСТ ПРЕМА УТАКМИЦАМА СВИХ КВАЛИТАТИВНИХ И УЗРАСНИХ КАТЕГОРИЈА КАО И ЕЛЕМЕНТАРНО ПОШТОВАЊЕ ТАКМИЧЕЊА ОДНОСНО ДОЛАЗАК НА УТАКМИЦЕ НА ВРЕМЕ, СУЂЕЊЕ У ПРОПИСАНОЈ ОПРЕМИ А НЕ У ТРЕНЕРКАМА И СЛ.**
* **СВА СЛУЖБЕНА ЛИЦА ИМАЈУ ОБАВЕЗУ ДА ОТКАЗЕ ДЕЛЕГИРАЊА ИСКЉУЧИВО ВРШЕ ПРЕКО КОМЕСАРА И ПОМОЋНИКА КОМЕСАРА.**

Још једном напомињемо да се већина службених лица понаша изузетно професионално према својим обавезама али да мањина својим чињењем и нечињењем озбиљно угрожава труд и репутацију свих оних који улажу знање и напор у извршавање задатака. Како негативне појаве не би постале правило, сматрамо да ће адекватно санкционисање прекршилаца дати за резултат одвајање квалитета од неодговорности и да ће тиме такмичење бити подигнуто на виши ниво какав и заслужује. Да би прекршиоци били кажњени, руководство такмичења мора са тим да буде упознато од стране службених лица јер информација добијена са било које друге стране такође представља својеврстан проблем.

Још једном исказујемо захвалност свим службеним лицима на ангажовању јер само заједничким напорима можемо да остваримо успех у реализацији такмичења и квалитет којем тежимо.

Спортски поздрав, помоћник Комесара такмичења МК

Милан Вукшић

Комесар такмичења МК

Бранко Алексић